

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2019 m. kovo 22 d. Nr. P13-7

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ ir atsižvelgdamas į Respublikinio priklausomybės ligų centro 2018 m. rugpjūčio 2 d. raštą „Dėl pastato esančio Tinklų g. 8, Panevėžys“ bei Policijos departamento prie Lietuvos Respublikos vidaus reikalų ministerijos 2018 m. spalio 19 d. raštą Nr. 5-S-9679 „Dėl nekilnojamojo turto, esančio Panevėžyje, Tinklų g. 8, perdavimo“,

p e r d u o d u Respublikiniam priklausomybės ligų centrui valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Lietuvos kriminalinės policijos biuro patikėjimo teise valdomą nekilnojamąjį turtą, esantį Tinklų g. 8, Panevėžyje:

1. administracinį pastatą, kurio unikalus numeris – 2798-6005-4012, bendras plotas –   
1 217,67 kv. m, perduodamo pastato likutinė vertė 2018 m. gruodžio 10 d. – 178 866,52 Eur.);

2. kitus inžinerinius statinius - kiemo statinius (kiemo aikštelę), kurių unikalus numeris –   
2798-6005-4023, perduodamų statinių likutinė vertė 2018 m. gruodžio 10 d. – 1 004,81 Eur.).

Generalinis direktorius Mindaugas Sinkevičius

Parengė:

Audrius Navickas

2019-03-19